“เพนกวิน-รุ้ง-ณัฐชนน” พร้อมพวก 19 คน พ้นคุก ศาลให้ประกันตัวแล้ว คาดยื่นหลักทรัพย์พรุ่งนี้
"เพนกวิน-รุ้ง-ณัฐชนน" พร้อมพวก 19 คน พ้นคุก ศาลให้ประกันตัวแล้ว คาดยื่นหลักทรัพย์พรุ่งนี้
"เพนกวิน-รุ้ง-ณัฐชนน" พร้อมพวก 19 คน พ้นคุก ศาลให้ประกันตัวแล้ว คาดยื่นหลักทรัพย์พรุ่งนี้
19 ต.ค. 2563

รายงานข่าว เปิดเผยว่า ศาลอุทธรณ์ ได้กลับคำสั่งศาลชั้นต้นให้ประกัน น.ส.ปนัสยา สิทธิจิรวัฒนกุล หรือรุ้ง, นายณัฐชนน ไพโรจน์ และนายพริษฐ์ ชิวารักษ์ หรือเพนกวิน แกนนำคณะราษฎร 2563 ซึ่งตกเป็นผู้ต้องหาตามหมายจับของศาลจังหวัดธัญบุรี ในความผิดหลายข้อหาตาม พ.ร.บ.คอมพิวเตอร์ และ พ.ร.ก.การบริหารราชการในสถานการณ์ฉุกเฉิน จากกรณีจัดการชุมนุม ที่ลานพญานาค มหาวิทยาลัยธรรมศาสตร์ ศูนย์รังสิต และกิจกรรมที่ต่อเนื่องเกี่ยวพันกัน ระหว่างวันที่ 27 ก.ค.-10 ส.ค.63
ทั้งนี้ ศาลอุทธรณ์ภาค 1 พิเคราะห์ความหนักเบาแห่งข้อหาและพฤติการณ์แห่งคดีแล้ว เห็นว่าผู้ต้องหาทั้ง 3 เป็นนักศึกษา และได้ให้คำมั่นว่าจะไม่หลบหนี และจะปฏิบัติตามนัดของศาลโดยเคร่งครัด โดยตีราคาประกันคนละ 200,000 บาท แต่ยังไม่มีการยื่นหลักทรัพย์เพื่อขอปล่อยชั่วคราวในวันนี้ คาดว่าจะมีการยื่นวางหลักทรัพย์ต่อศาลในวันพรุ่งนี้ (20 ต.ค.)
นอกจากนี้ ศาลอุทธรณ์ให้ประกัน 19 ผู้ต้องหา ที่มีการจับกุมที่อนุสาวรีย์ประชาธิปไตย เมื่อวันที่ 14 ต.ค.ด้วย